***Проект***

***BG05SFPR001-3.001-0001***

***„Модернизиране на професионалното образование и обучение***

Проектът е на обща стойност 70 000 000 лв. и се финансира по Програма „Образование“ 2021-2027 г., с конкретен бенефициент Министерството на образованието и науката (МОН). Дейностите по проекта ще се изпълняват до 31.12.2027 г. По проекта ще бъдат обхванати всички държавни, общински и частни училища в страната, които предоставят професионално образование и обучение и са подали заявления за участие.

**Основната цел** на проекта е предлагане на модерно и качествено професионално образование и обучение, отговарящо на бързо променящите се нужди на пазара на труда.

**Специфичните цели са**:

* Модернизиране на ПОО спрямо динамиката на пазара на труда чрез съвместна работа между училищата, предлагащи ПОО, бизнеса и други институции;
* Повишаване на уменията и компетентностите на учителите по професионална подготовка и на учениците в партньорство с бизнеса;
* Повишаване привлекателността на професионалното образование и обучение.

Изпълнението на проекта ще допринесе за постигането на специфичните цели на Приоритет 3 „Връзка на образованието с пазара на труда“ на Програма „Образование“ 2021 – 2027.

**Целевите групи** по проекта са:

* ученици от професионални гимназии и училища с паралелки за професионална подготовка, които осигуряват професионално образование и обучение по професии от Списъка на професиите за професионално образование и обучение, с изключение на институциите по чл. 18, т. 4-7 от ЗПОО в системата на професионалното образование;
* учители и преподаватели по професионална подготовка в системата на средното професионално образование и обучение;
* представители на бизнеса, науката, публичния и неправителствения сектор.

На 09.10.2024 година стартира изпълнението на проектBG05SFPR001-3.001-0001 „Модернизиране на професионалното образование и обучение“, който се финансира по Програма „Образование“ 2021-2027 г., с конкретен бенефициент Министерството на образованието и науката (МОН). Ученици от 11 и 12 клас на ПГОТ „Христо Бояджиев“, гр. Плевен, специалност: Производство на облекло от текстил, под ръководството на наблюдаващия учител Галя Йошовска, реализират практическо обучение във фирма **“Манева Томик Сървисис“ ЕООД**. Основната цел на проекта е повишаване на ефективността от партньорствата между училищата, осъществяващи професионална подготовка, и работодателите, за подобряване на практическите умения на учениците в съответствие със специфичните нужди на пазара на труда. Придобитите професионални компетентности в реални условия подпомагат учениците за успешно реализиране в областта на производство на облекло от текстил. Град Плевен се обособява като град, в който са съсредоточени много шивашки фирми, което улеснява бъдещата професионална реализация в сферата на леката промишленост.

На 06.11.2024 година във връзка с изпълнението на проектBG05SFPR001-3.001-0001 „Модернизиране на професионалното образование и обучение“, ученици от 11 и 12 клас от професия „Фризьор „ по специалност „Фризьорство“ под ръководството на госпожа Лора Бойкова ще осъществяват практическо обучение в фирма “ **Сами-Р 2013“ ЕООД, Салон за красота „Je t’aime“.** Ученическата практика ще формира естетически критерии за съвременните стилове във фризьорството и ще научи учениците да контролират качеството на извършената работа в съответствие с нормативните изисквания. В резултат от провеждането й те ще овладеят знания и умения, които ще им послужат за формиране на базисни компетенции при изпълнение на дейностите от професията.